《客中风雨述怀 其二》
元代·金涓

谋生自叹一何愚，弹铗高歌志强舒。江海故人杨得意，风尘多病马相如。

买山何处堪归隐，为客经年废读书。溪上晓晴新雨后，且须沽酒慰踌蹰。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。